Sten Tamkivi

Sten Tamkivi (sündinud 3. märtsil 1978 Tartus) on Eesti ettevõtja ja investor, kes tegutseb peamiselt tehnoloogiavaldkonnas.

Tamkivi olnud aktiivne osaline Eesti tehnoloogiasektori arengut saatvas ühiskondlikus diskussioonis, mis puudutab tarkade töökohtade loomise soodustamist, reaalainete ja arvutiteaduste hariduse edendamist, välistalentide meelitamist Eestisse ja ühiskonna suuremat avatust ja tolerantsi. Ta on olnud ka Eesti presidendi Toomas Hendrik Ilvese nõunik, juhtinud Eesti IT Akadeemia juhtkomiteed, kuulunud IT ja Telekomifirmade Liidu juhatusse.

 Elulugu 
Ta lõpetas aastal 1996 Miina Härma Gümnaasiumi, on õppinud Tartu Ülikoolis suhtekorraldust ja teabekorraldust.

Ta oli Skype Eesti juht 2005–2012. Enne Skype'i tööleasumist oli ta tarkvaraarendusfirma Helmes arendusjuht.Helmes Pärast Skype Eesti juhi kohalt lahkumist lõpetas Tamkivi Stanfordi ülikooli ärikooli magistriprogrammi Californias. Aastal 2013 resideeris ta riskikapitaliettevõttes Andreessen Horowitz.Skype Eesti endine juht Sten Tamkivi liitub juhtiva riskikapitaliettevõtte Andreessen Horowitz-iga, Kahvel, 15. august 2013

2014. aastal asutas Tamkivi koos Silver Keskküla ja Balaji S. Srinivasaniga internetifirma Teleport, mille omandas 2017. aasta märtsis Suurbritannia ettevõte Move Guides (tänaseks Topia).

2021. aastast tegutseb Tamkivi peamiselt investorina. Koos Taavet Hinrikus'ega haldavad nad ühist investeerimisfirmat Taavet+Sten. 2022. aastast on Tamkivi ka investeerimisfondi Plural partner ja investeerib ambitsioonikatesse varajase faasi tehnoloogiafirmadesse üle Euroopa.

 Isiklikku 
Tema isa Raivo Tamkivi (1953–2012) oli eesti füüsik ja teadusparkide rajaja, ema Külli (Tamkivi) Trummal (1954–) on folklorist ja kirjandusteadlane. Vanaisa Paul Tamkivi (1927–2012) oli elektrotehnikateadlane. Vanaonupoeg Jaanus Tamkivi on poliitik.

Tamkivi abiellus 2003. aastal Ede Schank Tamkiviga ning neil on neli last: poeg Gustav Paul, tütar Etta Lin, poeg Stig Leif ja poeg Eik Satoshi.Eesti Naine, intervjuu

 Tunnustus 
 2007 Valgetähe IV klassi teenetemärk
 2009 Kolme Tähe IV klassi orden
 2009 Silmapaistev noor eestlane (The Outstanding Young Person of the Year, Estonia)

 2022 Tartu Ülikooli Tänutäht

 Viited 

 Välislingid 
 Toomas Sildam: "Sten Tamkivi: vabaduse hõnguga Eesti on inimestele kui kiirendi" ERR, 8. oktoober 2021

Kategooria:Eesti informaatikud
Kategooria:Eesti ettevõtjad
Kategooria:Valgetähe IV klassi teenetemärgi kavalerid
Kategooria:Kolme Tähe ordeni kavalerid
Kategooria:Miina Härma Gümnaasiumi vilistlased
Kategooria:Sündinud 1978